संक्षेप करने के लिए दस्तावेज़: राकेश टिकैत वैसे तो पश्चिमी उत्तर प्रदेश से ताल्लुक रखते हैं. लेकिन अब किसान महापंचायतों में आने का बुलावा हरियाणा राजस्थान, महाराष्ट्र, कर्नाटक और मध्य प्रदेश से भी आ रहा है.

आने वाले दिनों में उनकी व्यस्तता ऐसी है कि हर दूसरे दिन किसी ना किसी जगह का कार्यक्रम लगा हुआ है. 

राकेश टिकैत के साथी धर्मेंद्र मलिक कहते हैं, "26 जनवरी के बाद से राकेश टिकैत हरियाणा में चार महापंचायत को संबोधित कर चुके हैं जिसमें जींद में एक और चरखी दादरी और कुरुक्षेत्र  में एक-एक महापंचायत शामिल है."

वो कहते हैं, "इसके अलावा आने वाले दिनों के लिए दो कार्यक्रम अभी तय हैं लेकिन बुलावा कई और जगहों से आया हुआ है, जिसमें गढ़ी सापला, बहादुरगढ़, अकोला, बेलारी, जयपुर, दौसा के निमंत्रण शामिल हैं."

समाप्त

किसान आंदोलन: नौजवान प्रदर्शनकारियों ने इंटरनेट बंद करने पर क्या बोला?

राकेश टिकैत उत्तर प्रदेश के बाहर किसानों के नेता बनते प्रतीत हो रहे हैं तो दूसरी तरफ़ उनके बड़े भाई नरेश टिकैत ने उत्तर प्रदेश में महापंचायतों की कमान संभाल रखी है.

उन्होंने सिसौली, बिजनौर, मुज़फ़्फरनगर में महापंचायतें की हैं. इसके अलावा बड़ौत, सांगली जैसी कुछ महापंचायतों में कोई बड़ा किसान नेता नहीं पहुँचा, लेकिन किसान महापंचायतें वहाँ भी हुईं.

इसी घटनाक्रम को देखते हुए कहा जा रहा है कि किसान आंदोलन के लिए ये महापंचायतें संजीवनी का काम कर रही हैं. 

कहा जा रहा है कि हरियाणा, राजस्थान में महापंचायतों में जुट रही भीड़ से साबित हो रहा है कि राकेश टिकैत पूरे उत्तरी भारत के किसान नेता बन चुके हैं. 

लेकिन इस बात में कितना दम है. ये जानने और समझने के लिए हरियाणा, राजस्थान और उत्तर- प्रदेश तीनों राज्यों में महापंचायतों के बारे में समझना होगा.  

महापंचायत क्या होती है? 

जब खाप किसी मुद्दे पर बड़ी बैठक बुलाती है तो उसी को पंचायत या महापंचायत कहते हैं. खाप के नेता आपस में बैठकर तय करते हैं कि किस मुद्दे पर कब पंचायत बुलानी है और उसी हिसाब से निमंत्रण भेजा जाता है. खाप का नेतृत्व परिवार में ही रहता है और पीढ़ी दर पीढ़ी ट्रांसफर होता रहता है. 

आरएलडी नेता जयंत चौधरी शामली की किसान महापंचायत में

खाप पंचायतों का आधार गोत्र या जातियां होती हैं. कई बार सर्व-जातीय खाप पंचायतें भी बुलाई जाती हैं, जिसमें सभी जातियों के लोग शामिल होते हैं. 

आमतौर पर खाप ऐसी पंचायतों का आयोजन...\nसंक्षेप उसी भाषा में जिसमें दस्तावेज़ है:
किसान आंदोलन की कमान इन दिनों भारतीय किसान यूनियन के नेता राकेश टिकैत मज़बूती से पकड़े दिखाई दे रहे हैं.